# Az Európai Unió C 334A/2017

| | ISSN 1977-0979 |
| --- | --- |
| Az Európai Unió
  Hivatalos Lapja | C 334A |
| | |
| Magyar nyelvű kiadás | Tájékoztatások és közlemények | 60. évfolyam2017. október 6. |

ISSN 1977-0979

Az Európai Unió

Hivatalos Lapja

C 334A

Magyar nyelvű kiadás

Tájékoztatások és közlemények

60. évfolyam2017. október 6.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2017/C 334 A/01 | Pályázati felhívás igazgatói állás betöltésére (AD 14) – Brüsszel - (a személyzeti szabályzat 29. cikkének (2) bekezdése alapján) - COM/2017/10376 | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2017/C 334 A/01

Pályázati felhívás igazgatói állás betöltésére (AD 14) – Brüsszel - (a személyzeti szabályzat 29. cikkének (2) bekezdése alapján) - COM/2017/10376

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 6.10.2017 | HU | Az Európai Unió Hivatalos Lapja | CA 334/1 |
| --- | --- | --- | --- |

6.10.2017

HU

Az Európai Unió Hivatalos Lapja

CA 334/1

---

Pályázati felhívás igazgatói állás betöltésére (AD 14) – Brüsszel

(a személyzeti szabályzat 29. cikkének (2) bekezdése alapján)

COM/2017/10376

(2017/C 334 A/01)

Magunkról

A Nemzetközi Együttműködés és a Fejlesztés Főigazgatósága (DG DEVCO) az Európai Bizottságon belül az Európai Unió fejlesztéspolitikájának kidolgozásáért és az uniós külső támogatási eszközök végrehajtásáért felelős. A DG DEVCO előmozdítja az uniós fejlesztéspolitika és más belső és külső politikák közötti koherenciát. Együttműködési és fejlesztési párbeszédeket folytat az EU-n kívüli kétoldalú donorokkal, a feltörekvő gazdaságokkal és a nemzetközi szervezetekkel.

A DG DEVCO felelős külső tevékenységekre irányuló szakpolitikáknak a fejlesztéspolitikáról szóló európai konszenzussal összhangban történő meghatározásáért. A DEVCO ezen túlmenően támogatja az Európai Unió és tagállamai közötti fejlesztési együttműködés koordinálását, továbbá biztosítja az Európai Unió e területen történő külső képviseletét.

A DG DEVCO – önállóan vagy az Európai Külügyi Szolgálattal közösen – felelős a hatáskörébe tartozó, az Unió általános költségvetéséből és az Európai Fejlesztési Alapból (EFA) finanszírozott uniós külső eszközök többéves programozásáért és végrehajtásáért.

A DG DEVCO az európai uniós küldöttségeken keresztül decentralizált módon hajtja végre az együttműködési politikát a harmadik országokban és a nemzetközi szervezetekben. Ennek érdekében olyan irányítási, felügyeleti, támogatási és kontrollrendszereket dolgoz ki, hoz létre és működtet, amelyek elengedhetetlenek a végrehajtott programok esetében a legmagasabb fokú szabályszerűség, minőség, eredményesség és láthatóság biztosításához.

A Nemzetközi Együttműködés és a Fejlesztéspolitika Igazgatósága (DEVCO.A) a DG DEVCO-n belül a globális fejlesztési kérdésekkel kapcsolatos elemzések biztosításáért és szakpolitikák kialakításáért felelős. Ennek részét képezik i. a fenntartható fejlesztési célok, szakpolitika és koherencia; ii. a fejlesztésfinanszírozás és hatékonyság, valamint az uniós tagállamokkal fenntartott kapcsolatok; iii. a költségvetési támogatás, a közpénzgazdálkodás, a belföldi bevételek mozgósítása; iv. a nemzetközi szervezetekkel fenntartott kapcsolatok és a más donorokkal folytatott a fejlesztési párbeszéd, valamint v. a társadalmi szervezetek és az alapítványok. Az igazgatóság biztosítja a nemzetközi fejlesztéspolitikai fórumokon történő képviseletet.

Az A. igazgatóság emellett nyomon követi a külső segélyek végrehajtása tekintetében a többéves pénzügyi kerethez kapcsolódó költségvetési és jogi keret fejleményeit, különösen a külső tevékenységekhez és a külső finanszírozási eszközökhöz (például az EFA-hoz) kapcsolódó ügyekben, és összehangolja a DG DEVCO hatáskörébe tartozó külső finanszírozási eszközök többéves programozását.

Ajánlatunk

Az igazgató feladata a főigazgató vezetése alatt az igazgatóság általános stratégiai iránymutatásának és vezetésének biztosítása, továbbá annak biztosítása, hogy az igazgatóság elnyerje partnereinek bizalmát és az Európai Bizottság szerepe és feladata keretében és – adott esetben – az Európai Külügyi Szolgálattal együttműködésben eredeti szerepének megfelelően hozzájáruljon a főigazgatóság fejlesztéspolitikai és külsőtámogatás-kezelési kiválósági központtá alakításához.

Az igazgatóság iránymutatást és támogatást biztosít a DEVCO költségvetés-támogatási műveleteinek és egyéb programjainak irányításához, például a társadalmi szervezetek támogatása érdekében.

Az igazgatóság teljes létszáma körülbelül 85 fő.

Elvárásaink

Az ideális pályázóval szembeni elvárások:

| — | erős vezetői kvalitások, jó ítélőképesség és kiváló elemzési képesség, a stratégiai gondolkodás jól fejlett képessége, valamint az innovatív és kreatív gondolatok megteremtésének képessége, |
| --- | --- |

—

erős vezetői kvalitások, jó ítélőképesség és kiváló elemzési képesség, a stratégiai gondolkodás jól fejlett képessége, valamint az innovatív és kreatív gondolatok megteremtésének képessége,

| — | bizonyított vezetői készségek, a magasan képzett munkatársakból álló nagy multidiszciplináris munkacsoportok vezetésének és ösztönzésének képessége, prioritásmeghatározási és döntéshozatali képesség, |
| --- | --- |

—

bizonyított vezetői készségek, a magasan képzett munkatársakból álló nagy multidiszciplináris munkacsoportok vezetésének és ösztönzésének képessége, prioritásmeghatározási és döntéshozatali képesség,

| — | az európai uniós kül- és fejlesztéspolitika és az Európai Bizottság által használt pénzügyi eszközök – ezen belül az Európai Fejlesztési Alap, a Fejlesztési Együttműködési Eszköz, valamint a tematikus és regionális programok – alapos ismerete, |
| --- | --- |

—

az európai uniós kül- és fejlesztéspolitika és az Európai Bizottság által használt pénzügyi eszközök – ezen belül az Európai Fejlesztési Alap, a Fejlesztési Együttműködési Eszköz, valamint a tematikus és regionális programok – alapos ismerete,

| — | a külpolitika, a nemzetközi együttműködés, a fejlesztés és a külső támogatás területére vonatkozó kiterjedt tudás és szakismeret (a gyakorlati tapasztalat előnyt jelent), |
| --- | --- |

—

a külpolitika, a nemzetközi együttműködés, a fejlesztés és a külső támogatás területére vonatkozó kiterjedt tudás és szakismeret (a gyakorlati tapasztalat előnyt jelent),

| — | az európai uniós szakpolitikák, illetve az európai uniós intézmények, szakpolitikai döntéshozatal és döntéshozatali folyamatok széles körű, általános ismerete, |
| --- | --- |

—

az európai uniós szakpolitikák, illetve az európai uniós intézmények, szakpolitikai döntéshozatal és döntéshozatali folyamatok széles körű, általános ismerete,

| — | költségvetési, pénzügyi és humánerőforrás-gazdálkodási ismeretek és tapasztalat, |
| --- | --- |

—

költségvetési, pénzügyi és humánerőforrás-gazdálkodási ismeretek és tapasztalat,

| — | a hatékony és eredményes szakpolitikák, illetve jogszabályok kidolgozásában és végrehajtásában szerzett igazolt tapasztalat, |
| --- | --- |

—

a hatékony és eredményes szakpolitikák, illetve jogszabályok kidolgozásában és végrehajtásában szerzett igazolt tapasztalat,

| — | igazolt tárgyalási, kommunikációs és koordinációs készség, a magas szintű belső és külső érdekelt felekkel való hatékony tárgyalás képessége, ezen belül az intézményközi vagy nemzetközi szintű koordináció és/vagy tárgyalás területén szerzett jelentős tapasztalat. |
| --- | --- |

—

igazolt tárgyalási, kommunikációs és koordinációs készség, a magas szintű belső és külső érdekelt felekkel való hatékony tárgyalás képessége, ezen belül az intézményközi vagy nemzetközi szintű koordináció és/vagy tárgyalás területén szerzett jelentős tapasztalat.

A pályázóval szemben támasztott követelmények (pályázati feltételek)

A pályázónak a jelentkezési határidő lejártakor eleget kell tennie a következő formai feltételeknek:

| — | Állampolgárság: Az Európai Unió valamelyik tagállamának állampolgára. |
| --- | --- |

—

Állampolgárság: Az Európai Unió valamelyik tagállamának állampolgára.

| — | Felsőoktatásban szerzett oklevél vagy diploma: A pályázó






  i. | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy |
| --- | --- | --- |

—

Felsőoktatásban szerzett oklevél vagy diploma: A pályázó

i.

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy

| ii. | oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele). |
| --- | --- |

ii.

oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele).

| — | Szakmai tapasztalat: Legalább 15 éves, a fenti végzettség megszerzését követő, annak megfelelő szakmai tapasztalattal rendelkezik (1). |
| --- | --- |

—

Szakmai tapasztalat: Legalább 15 éves, a fenti végzettség megszerzését követő, annak megfelelő szakmai tapasztalattal rendelkezik (1).

| — | Vezetői tapasztalat: A pályázó az említett szakmai tapasztalatból legalább öt évet felső vezetői munkakörben (2), az itt meghirdetett munkakörhöz szorosan kapcsolódó területen szerzett. |
| --- | --- |

—

Vezetői tapasztalat: A pályázó az említett szakmai tapasztalatból legalább öt évet felső vezetői munkakörben (2), az itt meghirdetett munkakörhöz szorosan kapcsolódó területen szerzett.

| — | Nyelvismeret: A pályázó az Európai Unió egyik hivatalos nyelvét magas szinten (3), egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik. |
| --- | --- |

—

Nyelvismeret: A pályázó az Európai Unió egyik hivatalos nyelvét magas szinten (3), egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

| — | Korhatár: A pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (4). |
| --- | --- |

—

Korhatár: A pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (4).

Függetlenség és érdekeltségi nyilatkozat

A pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Kinevezés és alkalmazási feltételek

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd még a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (5)). A kiválasztási eljárás keretében a Bizottság kinevezési tanácsadó bizottsága által interjúra felkért pályázók először egy külső munkaerő-felvételi tanácsadó cég által szervezett értékelőközpontban (assessment centre) tartott kiválasztási eljáráson vesznek részt.

Gyakorlati okokból és a kiválasztási eljárásnak a pályázók és az intézmény érdekében történő minél gyorsabb lezárása érdekében a kiválasztási eljárás kizárólag angol és/vagy francia nyelven zajlik (6).

A javadalmazás és az alkalmazási feltételek tekintetében a személyzeti szabályzat érvényben lévő, az Európai Unió AD 14 besorolási fokozatú tisztviselőire vonatkozó rendelkezései az irányadók. Felhívjuk a pályázók figyelmét, hogy a személyzeti szabályzatban előírtak értelmében valamennyi újonnan felvett munkatárs kilenc hónapos próbaidő letöltésére köteles.

Az igazgató alkalmazási helye Brüsszel.

Esélyegyenlőség

Az Európai Bizottság különös hangsúlyt helyez az esélyegyenlőség elvének érvényesülésére azzal a céllal, hogy tovább nőjön a vezető beosztást betöltő nők aránya, ezért különösen örömmel fogadja a nők jelentkezését.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt végzettséget és képesítést igazoló okiratra, a szakmai tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/

Kérjük, kövesse az eljárás egyes szakaszaira vonatkozóan ott megadott utasításokat.

Mindenképpen rendelkeznie kell érvényes e-mail címmel. Ennek segítségével azonosítjuk regisztrációját, és ezen tartjuk Önnel a kapcsolatot a kiválasztási eljárás különböző szakaszai során. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát PDF formátumban töltse fel, továbbá motivációs levelét (legfeljebb 8 000 karakter terjedelemben) online töltse ki.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. A levélben regisztrációs szám is szerepel, amely a továbbiakban a jelentkezéssel kapcsolatos hivatkozási számként szolgál. Ha nem kap visszaigazoló e-mailt, az azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben fogyatékosságából adódóan nem tud elektronikus úton jelentkezni, jelentkezését (önéletrajzát és motivációs levelét) papíron, ajánlott levélpostai küldeményként is eljuttathatja hozzánk a következő címre: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË. Kérjük, a küldeményen egyértelműen tüntesse fel a következő hivatkozást: „Vacancy for a Director in DG DIGIT (COM/2017/10376)”. A postai bélyegzőn szereplő dátum nem lehet későbbi a jelentkezési határidőnél. Ezt követően Ön és a Bizottság között mindenfajta kommunikáció postai úton zajlik. Ebben az esetben pályázatához csatolnia kell egy olyan dokumentumot, amelyben fogyatékossága meglétét egy erre feljogosított szerv igazolja. Külön papírlapon részletezze továbbá, milyen különleges intézkedéseket tart szükségesnek ahhoz, hogy megkönnyítsük a kiválasztási eljárásban való részvételét.

Amennyiben további információra van szüksége, és/vagy technikai problémával szembesül, kérjük, jelezze a következő e-mail-címen: HR-SM-Vacancies@ec.europa.eu

Határidő

A jelentkezés határideje: 2017. november 6., déli 12 óra (brüsszeli idő szerint), mely időpontot követően jelentkezés nem fogadható el.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes jelentkezéseket nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság gondoskodik arról, hogy a pályázók személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (7) megfelelően kezeljék.

---

(1)  Csak az a szakmai tapasztalat vehető számításba, amelyet a pályázó a szóban forgó munkakör betöltéséhez szükséges végzettség megszerzése után szerzett. Csak a dokumentumokkal megfelelően igazolt szakmai tevékenység (javadalmazás ellenében alkalmazottként végzett tevékenység vagy önfoglalkoztatás) vehető figyelembe. A részmunkaidős tevékenység a teljes munkaidő arányában vehető figyelembe. Tanulmányi és képzési időszak, valamint javadalmazás nélküli szakmai gyakorlat nem vehető figyelembe. Az ösztöndíjasként és PhD fokozatú kutatóként végzett tevékenység legfeljebb hároméves szakmai tapasztalatnak számít.

(2)  Önéletrajzában a pályázó legalább a felsővezetői munkakörben töltött öt évre vonatkozóan közölje a következőket: (1) a betöltött vezetői beosztások megnevezése és az ezekhez tartozó munkakör; (2) a felügyelt személyzet létszáma; (3) az irányítása alá tartozó költségvetés nagysága; (4) a hierarchiában alattuk és felettük lévő szintek száma, valamint a velük azonos beosztásban lévő munkatársak száma.

(3)  http://ec.europa.eu/education/official-languages-eu-0_hu

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(5)  http://ec.europa.eu/civil_service/docs/official_policy_en.pdf

(6)  A kiválasztási bizottság biztosítja, hogy az e két nyelvet anyanyelvként beszélők ne élvezhessenek indokolatlan előnyt.

(7)  HL L 8., 2001.1.12., 1. o.

---